નવી દિલ્હી: આજનો દિવસ કેન્દ્રના ગૃહપ્રધાન પી. ચિદમ્બરમ અને યુપીએ (યુનાઇટેડ પ્રોગ્રેસિવ અલાયન્સ) માટે મહત્વનો છે. આજે સુપ્રીમ ર્કોટ 2જી સ્પેક્ટ્રમ ફાળવણી કૌભાંડ કેસમાં ચિદમ્બરમ સામે સીબીઆઇ (સેન્ટ્રલ બ્યુરો ઑફ ઇન્વેસ્ટિગેશન) તપાસની દાદ ચાહતી જનતા પાર્ટીના ચીફ સુબ્રમણ્યમ સ્વામીની અરજી પર ચુકાદો આપે એવી સંભાવના છે ત્યારે સ્વામીએ કહ્યું છે કે સરકારે મેં રજૂ કરેલા પુરાવાની સત્યતાને પડકારી નથી અને આથી ફલિત થાય છે કે મારા પુરાવાઓ સાચા છે. સ્વામીએ યુપીએ સરકારની ઊંઘ ઊડી જાય એવી વાતમાં કહ્યું હતું કે હું ર્કોટ પાસે ચિદમ્બરમ વિરુદ્ધ વધુ પુરાવા રજૂ કરવાની પરવાનગી માગીશ.